《送夏八赴南陵》
宋代·沈辽

老夫久客三湘水，归来喜食江南鲚。白云犹识旧山川，青眼多南老兄弟。

当时亲友半不在，中表相存如梦寐。公酉冢上春草生，白眉始与君相际。

高堂老人八十一，不间衰微论末契。

招我卜宅居其旁，自顾麋鹿何由系。春风引我齐山行，穿云踏石构巢橧。

相见常无一樽酒，山中枯淡令人憎。凉风未至正苦热，君忽佩印临南陵。

南陵相去五舍近，马蹄车辙常相仍。安舆綵衣得荣养，况有大舸如飞鹏。

步上南山一延首，江风浩浩云腾腾。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。